CELEX: 22013D0041
Language: sk
Date: 2013-03-15 00:00:00
Title: Rozhodnutie Spoločného výboru EHP č. 41/2013 z  15. marca 2013 , ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP

29.8.2013   
            
            
               SK
            
            
               Úradný vestník Európskej únie
            
            
               L 231/15
            
         ROZHODNUTIE SPOLOČNÉHO VÝBORU EHP
   č. 41/2013
   z 15. marca 2013,
   ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Platnosť rozhodnutia Komisie 2006/215/ES (1), ktoré je začlenené do Dohody o EHP, uplynula 1. januára 2011 a odkaz naň by sa preto mal z Dohody o EHP vypustiť.
            
         
               (2)
            
            
               Odporúčanie Rady 84/550/EHS (2), ktoré je začlenené do Dohody o EHP, bolo zrušené smernicou Rady 90/531/EHP (3), ktorá bola začlenená do Dohody o EHP, a preto by sa mal odkaz na odporúčanie Rady 84/550/EHS v rámci Dohody o EHP zrušiť.
            
         
               (3)
            
            
               Uznesenie Rady 92/C 8/01 (4), ktoré je začlenené do Dohody o EHP, sa stalo zastaraným, a preto sa má odkaz naň v rámci Dohody o EHP zrušiť.
            
         
               (4)
            
            
               Príloha XI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Znenie bodov 5o (rozhodnutie Komisie 2006/215/ES), 12 (odporúčanie Rady 84/550/EHS) a 17 (uznesenie Rady 92/C 8/01) prílohy XI k Dohode o EHP sa vypúšťa.
   Článok 2
   Toto rozhodnutie nadobúda účinnosť 16. marca 2013 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. marca 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 80, 17.3.2006, s. 74.
   
      (2)  Ú. v. ES L 298, 16.11.1984, s. 51.
   
      (3)  Ú. v. ES L 297, 29.10.1990, s. 1.
   
      (4)  Ú. v. ES C 8, 14.1.1992, s. 1.
   
      (5)  Ústavné požiadavky neboli oznámené.